《晚晴信步至城东草堂主人开樽留酌》
明代·孙一元

东风吹晚步，拄杖散閒身。燕掠春阴薄，鸠鸣桑叶新。

过君文杏馆，呼我谪仙人。政有烟霞骨，还知麋鹿亲。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。